Ülesanne üheksateist:  joonistada pilt, millel  James Cameroni  1984. aastal alguse saanud filmisaaga pea- ja nimitegelane  TERMINATOR   Arnold Schwarzeneggeri  kehastuses. Kes  hästi ei mäleta - Terminator on see robot, kes esimeses filmis oli paha, teises oli hea ja kolmandas oli vana. Aeg-ajalt läks ta natuke katki ja siis oli näha, et inimkesta sees on metallist  endoskeleton  ja punaseid valgusdioode.    Seega, ei mingeid teisi Arnoldeid ega roboteid ega ansambleid! Žanr on vaba, kes soovib, võib näiteks taas kord saržiga kätt proovida.     Abiks paar pilti raamatust   "The Winston Effect" , ühel neist Arnoldi mulaaž esimese filmi päevilt, millel päris hästi näha tema näo vormid, teisel fotol mõned Terminatorid:      Tähtaeg:  teisipäev,  16. september .